આંખોની આસપાસની માંસપેશીઓનું વધારે હલનચલન થવાથી ક્રોઝ ફીટ રિન્કલ્સ આવવાની શક્યતાઓ વધારે હોય છે. આના સિવાય ક્રોઝ ફીટ રિન્કલ્સ આવવા માટે બે મુખ્ય પરિબળો જવાબદાર છે. આ પરિબળો વિશે માહિતી આપતાં મુંબઈની ર્ફોટિસ હૉસ્પિટલમાં કૉસ્મેટિક સજ્ર્યન તરીકે પ્રૅક્ટિસ કરતા ડૉ. વિનોદ વિજ કહે છે, ‘મેનોપૉઝ દરમ્યાન થતા હૉમોર્નલ ચેન્જિસના કારણે અને ઉંમર વધવાની સાથે કોલેજનનું પ્રોડક્શન ધીમું થાય છે, જેના લીધે શરીર સ્વસ્થ ચામડીને પોતાના મૂળ રૂપમાં લાવવા માટે અક્ષમ બની જાય છે. બીજું પરિબળ છે સૂર્યનાં અલ્ટ્રાવાયલેટ કિરણોના સીધા સંપર્કમાં આવવાથી આપણી સ્કિન વધારે ડૅમેજ થતી જાય છે; કેમ કે તમે તડકામાં જાઓ છો તો તમે સ્વભાવિક રીતે પોતાની આંખો ઝીણી કરો છો. આના લીધે આંખોના બહારના ભાગમાં સ્કિન પર લાઇન પડે છે, જે આગળ જઈ કરચલીમાં પરિણમે છે.’